લખનઉ :કોંગ્રેસ ઉપાધ્યક્ષ રાહુલ ગાંધીએ આજે લખનઉમાં બહુજન સમાજ પાર્ટીની સાથે જ ભારતીય જનતા પાર્ટી પર પણ નિશાન સાધ્યું હતું. રાહુલ ગાંધીએ ઉત્તર પ્રદેશમાં કોંગ્રેસ કમિટીનાં પ્રદેશ કાર્યાલય નેહરૂ ભવનમાં આજે દલિત સમ્મેલનમાં ભાગ લીધો હતો. રાહુલે દલિતોનાં સમાજિક, આર્થિક, સશક્તિકરણ માટે આમ્બેડકર મિશન અને કોંગ્રેસનો દ્રષ્ટિકોણનું સમાપન પણ કર્યું હતું. આ પ્રસંગે કોંગ્રેસનાં દલિત વિકાસ સંમેલનમાં રાહુલ ગાંધીએ કહ્યું કે બહુજન સમાજવાદી પાર્ટી તેનાં સંસ્થાપક કાશીરામ તથા માયાવતીની કથની અને કરનીમાં જમીન આસમાનનું અંતર છે. માયાવતીએ કાશીરામે આપેલા મંચનો દુરૂપયોગ કર્યો છે.